Laffeld

Laffeld is e klei dörp inne gemèndje Hinsberg, in 't Kreis Hinsberg, in Naordrien-Wèsfale. 't Ligk tösse Zaelste (richting Brónsraoje), Aphaoven en Sjeivelder in.

De meining vanne plaatsnaam "Laffeld" is neet gans bekèndj. Laffeld zów van 't waord "laak" (water) aaf kinne stammen en dus "waterveldj" kinne beteikene. In 1277 versjeen de plaats es Laifelt, mit 'n lang a. Den zów 't ouch ooet "Lágfeld" óntstange kinne zeen, en dus "lieëg veldj" kinne beteikene. Aangezeen 't dörp in 'n richting Aphaoven aafdaolendje verdeping in 't landjsjap ligk, zeen bei verklaoringe meugelik.

Oearsprunkelik huuerdje Laffeld same mit Aphaove, Schafhausen en Sjleie (Schleiden) toete gemèndje Aphaove. In 1935 woort de gemèndje Waldenrath hie-aan toegeveug. Op 1 januari 1972 woort de gemèndje opgeluf en samegeveug mit Hinsberg.

Categorie:Hinsberg
Categorie:Dörper in Noordrien-Wesfale